Diari Oficial de la Generalitat Valenciana


Sumari del DOGV 4017, del 08-06-2001 (2001/5419)

RESOLUCIÓ de 31 de maig de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni específic per a l'any 2000 del protocol general de col·laboració subscrit pel Ministeri de l'Interior (Delegació del Govern per al Pla Nacional sobre Drogues) i la Comunitat Autònoma Valenciana (Conselleria de Benestar Social).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4017

Data del DOGV
:   08-06-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/5419


Data del document
:   31-05-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * administració central
    * toxicomania

RESOLUCIÓ de 31 de maig de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni específic per a l'any 2000 del protocol general de col·laboració subscrit pel Ministeri de l'Interior (Delegació del Govern per al Pla Nacional sobre Drogues) i la Comunitat Autònoma Valenciana (Conselleria de Benestar Social). [2001/F5419]
  
Subscrit, després de la tramitació prèvia reglamentària, entre el Ministeri de l'Interior i la Conselleria de Benestar Social de la Comunitat Autònoma Valenciana, el 16 de novembre de 2000, un conveni específic per a l'any 2000 del protocol general de col·laboració subscrit pel Ministeri de l'Interior (Delegació del Govern per al Pla Nacional sobre Drogues) i la Comunitat Autònoma Valenciana (Conselleria de Benestar Social), i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0289/2001, i que figura com a annex d'aquesta resolució.
  
València, 31 de maig de 2001.- La subsecretària del Secretariat del Govern i Relacions amb les Corts:
  
Amparo Koninckx Frasquet.
  
Conveni específic per a l'any 2000 del protocol general de col·laboració subscrit pel Ministeri de l'Interior (Delegació del Govern per al Pla Nacional sobre Drogues) i la Comunitat Autònoma Valenciana (Conselleria de Benestar Social).
  
Madrid, 16 de novembre de 2000
  
Reunits
  
D'una part, l'Excm. Sr. Jaime Mayor Oreja, ministre de l'Interior, en representació del Govern de la Nació, exercitant la competència delegada d'acord amb allò que s'ha establit en l'apartat 8 de l'Acord del Consell de Ministres de 2 de març de 1990, en la redacció donada per Acord d'aquest mateix òrgan de 3 de juliol de 1998 sobre competències per a establir convenis de col·laboració amb les comunitats autònomes (BOE de 16 de juliol de 1998), d'acord amb allò que s'ha establit en l'article 6 de la Llei 30/1992, de 26 de novembre.
  
D'una altra, l'Hble. Sr. Rafael Blasco Castany, conseller de Benestar Social de la Comunitat Autònoma Valenciana, en virtut de la competència atribuïda pel Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, i degudament autoritzat per a la firma d'aquest conveni mitjançant l'Acord adoptat el dia 31 d'octubre de 2000 pel consell de la Generalitat Valenciana, segons allò que s'ha previst en els articles 21.f) de la Llei del Govern Valencià i 2.2. del Decret 20/1993, de 8 de febrer, del Govern Valencià, pel qual es regula el Registre de Convenis i s'estableix el règim juridicopressupostari dels convenis que subscriga la Generalitat Valenciana.
  
Exposen
  
Que el Ministeri de l'Interior i la Conselleria de Benestar Social de la Comunitat Autònoma Valenciana van subscriure un protocol general de col·laboració, de data 20 de setembre de 1999, en matèria de drogodependències, que estableix que els programes en què es concrete la col·laboració entre la Mesa de Coordinació d'Adjudicacions i la Conselleria de Benestar Social de l'esmentada comunitat autònoma en el dit protocol general s'establiran en un conveni específic anual. En virtut de tot això,
  
Acorden
  
Primer
  
Que l'actuació de la Conselleria de Benestar Social de la Comunitat Autònoma Valenciana l'any 2000 es concretarà en el desenvolupament del «Programa de prevenció escolar de les drogodependències».
  
Segon
  
Que la Delegació del Govern per al Pla Nacional sobre Drogues finançarà la realització d'aquest programa, segons la resolució de la Mesa de Coordinació d'Adjudicacions, amb un total de 92.232.861 de pessetes a càrrec del concepte 58.10.337-V.815, que a tal fi ha sigut dotat amb crèdits provinents del fons de béns decomissats per tràfic de drogues i altres delictes relacionats.
  
Tercer
  
Que durant el primer trimestre del pròxim exercici, la Conselleria de Benestar Social de la Comunitat Autònoma Valenciana remetrà a la Mesa de Coordinació d'Adjudicacions un informe final i d'avaluació del desenvolupament del programa i un certificat detallat de la despesa efectuada en la seua execució.
  
Quart
  
Que la vigència d'aquest conveni s'estendrà des del dia de la seua firma fins al 31 de desembre de 2000.
  
Cinqué
  
Que en el desenvolupament i l'aplicació d'aquest conveni se seguirà allò que s'ha establit en el protocol general de col·laboració subscrit per ambdues parts.
  
Per a la deguda constància d'allò que s'ha acordat, es firma en dos exemplars al lloc i en la data indicats a dalt.
  
El ministre de l'Interior,
  
JAIME MAYOR OREJA
  
El conseller de Benestar Social de la Comunitat Autònoma Valenciana,